Västra Götaland (grofovija)
Grofovija Västra Götaland (švedski: Västra Götaland län) je jedna od 21 
grofovije na koji je Švedska administrativno podjeljena, koja se prostire na jugozapadu 
zemlje.

Geografske karakteristike
Västra Götaland ima površinu od 23,956 km² u kojoj živi 1,580,297 stanovnika.

Grofovija Västra Götaland graniči na zapadu sa Norveškom i tjesnacem Skagerrak i sjevernim krajičkom Kattegata. 
Ona se prostire na istok do zapadne obale jezera Vänern na sjeveru i na kraj između jezera Vänern i Vättern na jugu i obuhvaća teren 
tradicionalnih pokrajina Bohuslän, Dalsland i Västergötland. 
Raznoliki teren grofovije varira od brdovitog sjevera, ravnica i nizina oko jezera Vänern, do brdovitog terenazapadno i jugozapadno od jezera Vättern, koja ponekad imaju i više od 300 metara pored zapadne obale jezera.

Västra Götaland graniči sa grofovijama Värmland, Örebro, Östergötland, Jönköping i Halland. Administrativni centri grofovije su 
Göteborg i Vänersborg (sjedište Vijeća grofovije).

Grofovija Västra Götaland formirana je 1998. spajanjem dotadašnjih grofovija Älvsborg, Göteborg, Bohus i Skaraborg. 

Najveća rijeka grofovije je Göta älv koja teče od jezera Vättern do Göteborga.
Ona je sa svojim velikim padom i brzacima važan izvor energije pa su na njoj podignute brojne hidroelektrane, od kojih je najveća ona kod Trollhättana.

Privreda
Tlo je siromašno u brdovitim područjima, ono je i danas u najvećoj mjeri pod šumama, ali depoziti sa dna drevnog mora - Yoldia, produžetku Baltičkog mora za koje se drži da se prije 7500. pne. pokrivalo taj kraj, vrlo su plodni. Tako da se u tom dijelu uzgaja pšenica, raž i zob, a i stočarstvo je dobro razvijeno (muzne krave).
 
Industrija grofovije koncentrirana je oko Göteborga i Boråsa, proizvode se automobili, cement šibice i eksploatira kamen.

Brojni primorski gradići duž obale, danas su postali turističke destinacije.

Drevni grad Falköping je u velikoj mjeri pridonio razvoju švedske kulture i zakonodavstva, a Skara koja je bila vjerski centar još od 
predkršćanskih vremena, bila je sjedište prvog švedskog biskupa od 1015 i važan centar za srednjega vijeka. 

Ostali veći gradovi grofovije su Lidköping, Skövde i Vänersborg.

Izvori

Vanjske veze 

 Götaland/Sv/Pages/default.aspx Službene stranice Grofovije Västra Götaland 
 Västra Götaland na portalu Encyclopædia Britannica 

Administrativna podjela Švedske